Diari Oficial de la Generalitat Valenciana


Sumari del DOGV 9755, del 29-12-2023 (2023/13383)

Extracte de la Resolució de 27 de desembre de 2023, de la consellera de Medi Ambient, Aigua, Infraestructures i Territori, per la qual es modifiquen la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les Reserves de la Biosfera de la Comunitat Valenciana, i la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13317


Data del document
:   27-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Extracte

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

Extracte de la Resolució de 27 de desembre de 2023, de la consellera de Medi Ambient, Aigua, Infraestructures i Territori, per la qual es modifiquen la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les Reserves de la Biosfera de la Comunitat Valenciana, i la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana. [2023/13042]  
BDNS (identificador): 664573.  
  
De conformitat amb el que preveuen els articles 17.3.b i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions: https://www.infosubvenciones.es/bdnstrans/GE/ca/convocatorias/664573  
El dia 22 desembre de 2022 es va publicar en el DOGV la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, de bases i convocatòria de les ajudes per a la conservació de la biodiversitat en les Reserves de la Biosfera de la Comunitat Valenciana, el finançament de la qual es realitza mitjançant l'instrument excepcional de recuperació temporal denominat Next Generation EU i emmarcades en el Pla de recuperació, transformació i resiliència, dins del Component 4 «Conservació i restauració d'ecosistemes i la seua biodiversitat» i dins de la inversió 2, relativa a la «Conservació de la biodiversitat terrestre i marina».  
El dia 20 de gener de 2023 es va publicar en el DOGV la Resolució de 19 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, per la qual es modifiquen alguns aspectes d'aquesta última.  
El dia 3 de maig de 2023 es va publicar en el DOGV la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana.  
En resposta a les necessitats que van anar sorgint per al correcte desenvolupament del Pla de recuperació, transformació i resiliència, l'Acord de la Conferència Sectorial de Medi Ambient, celebrada, per procediment escrit, del 23 al 31 d'octubre de 2023, modifica i actualitza determinats acords relatius al component 4 del Pla de recuperació, transformació i resiliència, per la qual cosa s'ha d'adequar tant la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, com la Resolució de 21 d'abril de 2023, del director general de Medi Natural i d'Avaluació Ambiental.  
Per tot això, en la resolució, de la qual és aquest el seu extracte, resolc:  
  
Primer  
Reclamar la competència atribuïda al director general de Medi Natural i Animal, en virtut de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, per a la concessió de la subvenció. Aquesta avocació es limita a aquest acte, d'acord amb els resolc cinqué i sisé, per motius tècnics i jurídics de simplificació en la tramitació, conformement al que disposa l'article 10 de la Llei 40/2015, d'1 d'octubre, de règim jurídic del sector públic.  
  
Segon  
L'apartat quart de la base catorze «Justificació i pagament», de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat del mode següent:  
«4. Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials (punt 2 d'aquesta base catorzena), amb la finalitat de justificar que a 31 de desembre de 2024 la inversió realitzada supera el 30 % de la prevista. Aquesta comunicació haurà de presentar-la abans del 15 de gener de 2025 (com a data límit).»  
  
Tercer  
L'apartat 3.f de la base quinze «Obligacions i compromisos dels beneficiaris», de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat del mode següent:  
«f) Per mitjà de l'acceptació de l'ajuda, la persona titular d'aquesta es compromet a complir els terminis següents:  
- Inici dels treballs: entre l'1 de gener de 2021 i el 31 de desembre de 2024, que és la data límit de compromís de despesa.  
- Execució de més del 30 % de la inversió prevista: 31 de desembre de 2024.  
- Execució del 100 % de la inversió prevista: 31 de maig de 2026, excepte causa de força major que haurà d'estar degudament justificada.  
Sense perjudici de l'exempció de responsabilitat administrativa en aquest supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.  
Aquests terminis són els establits en l'annex: segona modificació i actualització de determinats acords relatius a la component 4 del Pla de recuperació, transformació i resiliència, en l'apartat 4. Modificació del compromís de despesa i compromís de nivell d'execució intermedi de les actuacions pels executors finals en els acords [Ac-AISPN] i [Ac-RRBB], amb la redacció acordada en la sessió de la Conferència Sectorial de Medi Ambient, celebrada per procediment escrit del 23 al 31 d'octubre de 2023».  
  
Quart  
Paràgraf primer de l'apartat seté, base setze «Control, incompliment i reintegrament», de la Resolució de 22 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat del mode següent:  
«7. Control dels abonaments a compte: la part executada fins al 30 de setembre de l'any en curs serà abonada amb la presentació prèvia de la comunicació de finalització de treballs o de treballs parcials (apartat 12 de la base catorze) en el termini màxim dels 15 dies següents al 30 de setembre, a excepció de l'any 2025 que haurà de realitzar-se abans del 15 de gener de 2025 conformement a l'apartat 4 de la base catorze.»  
  
  
Cinqué  
L'apartat seté de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat del mode següent:  
«Per mitjà de l'acceptació de l'ajuda, les entitats beneficiàries d'aquesta es comprometen, de conformitat amb la base quinze de la base reguladora de les ajudes, a complir els terminis següents:  
- Totes les actuacions objecte de finançament hauran d'haver-se iniciat a partir de l'1 de gener de 2021, i serà obligatori que es troben executades pels destinataris finals en més d'un 30 % de la inversió prevista, a 31 de desembre de 2024.  
- Executar el 100 % de la inversió prevista a 31 de maig de 2026, excepte causa de força major que haurà d'estar degudament justificada.  
Sense perjudici de l'exempció de responsabilitat administrativa en aquest supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.»  
  
Sisé  
El primer paràgraf de l'apartat huité de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat del mode següent:  
  
Huité  
«Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials amb la finalitat de justificar que a 31 de desembre de 2024 la inversió realitzada supera el 30 % de la prevista. Aquesta comunicació haurà de presentar-la com a data límit abans del 15 de gener de 2025.»  
  
València, 27 de desembre de 2023. La consellera de Medi Ambient, Aigua, Infraestructures i Territori: Salomé Pradas Ten.